laion/Wikipedia-Exotic huggingface dataset:
שלומי הופמן

שלומי הופמן (נולד ב-18 במרץ 1950) הוא מוזיקאי ומייסד בית ספר לריקוד "מחולה" בירושלים. שלומי הופמן נולד בירושלים ליפה ודב הופמן, ניצולי שואה מהונגריה, שהגיעו כמעפילים. התחנך בירושלים ובגיל 13 החל ללמוד נגינה על פסנתר באקדמיה למוסיקה ומחול על שם רובין בירושלים. בשנת 1968 התגייס לצה"ל כנגן אקורדיון בצוות הווי ובידור. בשנת 1971 לאחר שחרורו מהצבא החל לעבוד כאקורדיוניסט של תנועות נוער ולהקות מחול במסגרת עיריית ירושלים. במהלך תקופה זו הכיר את שושנה סוויד, לימים שוקי, רקדנית שהפכה לבת זוגו. השניים החלו להעביר הרקדות לתנועות נוער ובהמשך עבדו מדי ערב במופעי התיירות הירושלמים במועדוני החאן ו"ירושלים של זהב". בשנת 1974 מונה למנהל מרכז המחול הירושלמי של העירייה - "בית רינה ניקובה בירושלים". במקביל, שימש בעיריית ירושלים כמנהל תזמורת הנוער העירונית ובית המוזיקה. בסוף שנות ה-70 קיבל לידיו לנהל את להקת "הורה ירושלים" העירונית, במקביל לתפקידה של שוקי כמנהלת האמנותית. ביחד הם עבדו במשך עשור במסגרת הלהקה, וייצגו את הארץ באירופה, ברזיל, קנדה וארצות הברית. בשנת 1988 עזב את העירייה וביחד עם שוקי אשתו ועם שותפים לדרך (אלכס וריקי סלע) הקימו בית ספר ירושלמי למחול – "מחולה". בתחילה היה זה חזון של הקמת בית ספר בבירה שיהווה בית לרקדנים בשלל סגנונות: בלט קלאסי, מחול מודרני, ג'אז, סטפס, ריקודי בטן, פלמנקו, מחול אירי וריקודי עם. אחרי שלוש שנים הייתה התרחבות סניפים לשכונות ירושלים ולסביבותיה: גילה, קריית היובל, בית הכרם, מעלה אדומים, מבשרת ציון, תלפ"ז ועוד. בשיא הפעילות בירושלים למדו בבית הספר אלפיים תלמידים במהלך שנת לימודים. עם השינוי באופיה הדמוגרפי של ירושלים החליטו שלומי ושוקי לפתוח שלוחה בתל אביב ובשנת 2003 נפתח המוקד החדש. בשנת 2010 הקימו שלוחה בבקעת אונו אותה ניהלו עד שנת 2019 בשנת 2019 הקימו את "מחולה מרכז" בגבעת שמואל ואת "מחולה סביון" הפועלת בשיתוף בית התרבות והמועצה במקומית סביון. שלומי נמצא בראש העשייה הניהולית והארגונית של מחולה. הוא ניהל את עשרות העובדים לאורך השנים וכן ליווה את אלפי התלמידים ומשפחותיהם. במסגרת תפקידו כמנהל הוא אחראי על להקות מחול, ניהול משלחות לחו"ל (קנדה, ארצות הברית, סין ואירופה), וכן ניהול הפקות ומופעים. בשנת 2003 הקים שלומי את "כנס המחול הארצי באילת" וניהל אותו ביחד עם שותפו לדרך, זיו ימיני עד 2016. החזון היה להקים בישראל כנסים ארציים בהם נוצר מפגש מעשיר וחוויתי בין כלל תלמידי הסטודיואים השונים – ליצור מופעים אלה מול אלה, להקנות חוויות של תרבות וערכים ומפגשים חברתיים. בעקבות הצלחת הכנס צמחו עשרות כנסים דומים שהחלו לפעול בעיר אילת מדי שנה. משנת 2019 ועד היום, מפיק שלומי מדי שנה את כנס "Mega Dance Event". כנס מחול בינלאומי בפאפוס, קפריסין. לשלומי יש שלושה ילדים מבת זוגו, הם מתגוררים כיום ברמת השרון והרצליה. רונית הראל, "עסק משפחתי - מחולה", דה-מרקר, נובמבר 2007, עמ' 142-143 שרה ומאיר אהרוני, "מחולה - רשת בתי ספר למחול ולהקות ייצוגיות", ספר ישראל - 60 שנה למדינה, 2008, עמ' 467 מדיה וקבצים בנושא שלומי הופמן בוויקישיתוף מחולה - אתר האינטרנט הרשמי של מחולה אימפריה של מחול ישראלי, באתר nana10‏, 23 באפריל 2008 רביד אורן, מחול האוהבים, באתר nrg‏, 28 בינואר 2008 על המופע "ה-ח-ת-ו-נ-ה" שיצר שלומי הופמן, באתר "הבמה" נירית צוק, ‏רוקדים את עצמם לדעת, באתר גלובס, 14 ביוני 2006 משפחת הופמן מתוך אתר הבית של מחולה 2משפחת הופמן באתר מחולה 3משפחת הופמן באתר מחולה
אזורובין

אזורובין (Azorubine) הוא צבע מאכל סינתטי אדום השייך לקבוצת צבעי האזו, משווק לרוב כמלח נתרן. משתמשים באזורובין לצביעת מאכלים העוברים תהליך חימום, מספר E של הצבע E122. מזונות הנצבעים באזורובין כוללים מלבי, מרציפן, ריבה, מעדני יוגורט, ג'לי, פירורי לחם, שימורי חצילים כבושים וכן משקאות קלים. עשוי לעורר תגובה אלרגית בפרט אצל אנשים הרגישים לאספירין, חשיפה עשויה לגרום פריחה דמוית סרפדת אצל אנשים רגישים וכן החמרת קצרת אצל חולים. ככלל צבעי אזו ידועים כמסרטנים אם כי אין עדות לקרצינוגניות באזורובין.[דרוש מקור] מדיה וקבצים בנושא אזורובין בוויקישיתוף גיליון בטיחות חומרים - של אזורובין (אנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פאטי מקורמק

פטרישיה "פאטי" מקורמק (באנגלית: Patricia "Patty" McCormack ; ‏ נולדה ב-21 באוגוסט 1945) היא שחקנית אמריקאית, מועמדת פרס אוסקר לשחקנית המשנה הטובה ביותר לשנת 1956 על הופעתה בתור הילדה השטנית רודה פנמרק בסרט "הזרע הרע". מקורמק נולדה בשם פטרישיה אלן רוסו בשכונת ברוקלין שבניו יורק. בתם של פרק רוסו, כבאי ואליזבת' מקורמק. החלה לשחק ולדגמן מגיל 4. מקורמק החלה את דרכה בגיל שבע בטלוויזיה ופרצה לתודעה בגיל 11 בסרט האימה של מרווין לרוי "הזרע הרע" בתפקיד הילדה הרוצחת רודה פנמרק. הופעתה הפכה עם השנים לאייקונית ובעבורה היא הועמדה לפרס אוסקר לשחקנית המשנה הטובה ביותר. מקורמק לא הצליחה לשחזר את הצלחתה הגדולה כילדת פלא בהוליווד, היא מיעטה להופיע בלהיטי קולנוע ושיחקה רק בסרטו של מייקל קורטיז "הרפתקאותיו של האקלברי פין" ובסרטי האימה הזניחים "חרק" ו"שטח רדוד". מקורמק שיחקה כשחקנית אורחת במשך חמישה פרקים בסדרת הפשע המצליחה "הסופרנוס" בתפקיד ליזה אמה של אדריאנה לה סרווה (דראה דה-מתאו). בשנת 2008 גילמה מקורמק את דמותה של פאט ניקסון אשתו של נשיא ארצות הברית ריצ'רד ניקסון (פרנק לנגלה) בדרמה הפוליטית של רון הווארד "פרוסט/ניקסון". בשנת 2012 השתתפה מקורמק בדרמה של פול תומאס אנדרסון "המאסטר" בתפקיד האלמנה מילדרד דרומונד. למקורמק 2 ילדים מנישואיה למסעדן רוברט ריצ'רד קטניה, שהסתיימו בגירושין. הזרע הרע (1956) הכל שלי כדי לתת (1957) הרפתקאותיו של האקלברי פין (1960) דור הנפץ (1961) מריג'יין (1968) מאפיית חצאית המיני (1968) חרק (1978) יום שבת ה-14 מכה שנית (1989) ילד הפלמינגו (1984) חברים אמריקאים (1989) אמא (1959) אמא 2: יום האם (1997) סיכון מתקבל (2001) הנשיקה (2003) שטח רדוד (2004) פרוסט/ניקסון (2008) לבו של המתבונן (2009) המאסטר (2012) Buttwhistle‏ (2014) מלך הכיתה (1988) הסופרנוס (2000 - 2006) מעליות (2010) - סרט טלוויזיה הזרע הרע (2018) - סרט טלוויזיה של Lifetime חג מולד באוורגרין: בשורות של אושר (2019) - סרט טלוויזיה The Bad Seed Returns‏(2022) - סרט טלוויזיה של Lifetime מדיה וקבצים בנושא פאטי מקורמק בוויקישיתוף פאטי מקורמק, במסד הנתונים הקולנועיים IMDb (באנגלית) פאטי מקורמק, באתר AllMovie (באנגלית) פאטי מקורמק, באתר Rotten Tomatoes (באנגלית) פאטי מקורמק, במסד הנתונים הקולנועיים KinoPoisk (ברוסית) פאטי מקורמק, באתר Discogs (באנגלית)
נדב חג'בי

נדב חג'בי הוא קצין בצה"ל בדרגת תת-אלוף, אשר פיקד על עוצבת הגולן. כיום מתפקד במילואים כסמאו״ג ב׳ של אוגדת עזה ומפקד מרכז העורף האוגדתי. עם גיוסו לצה"ל התנדב לצנחנים לגדוד 890. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. בסיום קורס הקצינים שב לגדוד כמפקד מחלקה. חג'בי שימש כמפקד פלוגה בגדוד, והוביל אותה בלחימה בדרום לבנון. בהמשך שימש כמפקד גדוד 450, סגן מפקד עוצבת חירם וקצין אג"ם בעוצבת הגליל, בין היתר במהלך הנסיגה מלבנון. בהמשך פיקד על עוצבת הגולן. בין היתר, פיקד במרץ 2002 על כוחות מיחידת אגוז שרדפו והרגו מחבלים שחדרו מירדן בסמוך לתל קציר . לאחר מכן שימש כסגן מפקד אוגדת עזה. בתפקידו האחרון בצה"ל שימש כמפקד מחנה "רבין" ("הקריה"). החייל שלא נתן לפציעה לעצור אותו, ושילם בחייו, באתר וואלה, 6 במאי 2014. ניר מן, בסיס המטכ"ל בקריה, תל אביב: משרד הביטחון, 2016 החייל שלא נתן לפציעה לעצור אותו, ושילם בחייו, באתר וואלה, 6 במאי 2014. אמיר אורן | לא בלי קלון, באתר הארץ, 28 בפברואר 2010. עמוס הראל, על מה חושבים בדרך לשריפה, הארץ, ‏ 01.06.1999, כפי שהועלה באתר "פרש". עטר דגן, היציאה מלבנון מזווית אישית, באתר "ספרית בית תותחן", ‏ קיץ 2000. בבקעת הירדן מקווים כי חדירת המחבלים לא תפגע בתיירות חג הפסח, באתר ערוץ 7, 25 במרץ 2002. עמוס הראל ואורי אס, אחרי שעות של מרדף זוהו המחבלים בעת מנוחה ליד המעיין - ונורו למוות, באתר הארץ, 24 במרץ 2002. עפרה אידלמן, מושב נתיב העשרה, כדורגל בצל המלחמה: בית חאנון נגד נתיב העשרה, באתר הארץ, 19 בינואר 2008. רותם פסו, ‏"טיל שפוגע בקריה - לא מנותק מהמציאות": ראיון מיוחד עם מפקד משמר המטכ"ל, באתר ‏מאקו‏, 8 בדצמבר 2013. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
אבולה (פירושונים)

האם התכוונתם ל... אבולה – מחלה ויראלית מדבקת וקטלנית שהנגיף שלה זוהה לראשונה בספטמבר 1976 ליד נהר האבולה נגיף האבולה – הנגיף הגורם למחלה הנ"ל אבולה (נהר) – נהר בחלקה הצפוני של הרפובליקה הדמוקרטית של קונגו (לשעבר זאיר); יובלו של מונגלה (Mongala) שהוא יובלו הימני של נהר הקונגו סינדרום אבולה (סרט) – סרט ניצול הונג קונגי משנת 1996 אבולה (להקה) – להקת רוק תאילנדית מבנגקוק ראו גם: יוליוס אבולה – פילוסוף ומיסטיקן איטלקי
ולנטיין

האם התכוונתם ל... ג'יימס ולנטיין – מוזיקאי אמריקאי, גיטריסט להקת הרוק/פופ מארון 5 ולנטיין (טנק) – טנק חי"ר בריטי ממלחמת העולם השנייה ולנטיין הקדוש או: ולנטינוס הקדוש - שמם של מספר קדושים נוצריים יום ולנטיין – חג האהבה בעולם המערבי, ולנטיין דיי טבח יום ולנטיין – טבח שבוצע על ידי אנשיו של אל קפונה בלאדי ולנטיין – סרט אימה משנת 1981 בלאדי ולנטיין 3D – סרט אימה אמריקאי משנת 2009 בולט פור מיי ולנטיין – להקת מטאלקור, ת'ראש מטאל והבי מטאל מברידג'ס, ויילס בלו ולנטיין – סרט דרמה אמריקאי משנת 2010 בבימויו של דרק צ'אפרנס
סרוב

האם התכוונתם ל... סרבנות – אי-ציות לפקודה או לצו חוקי, משיקולים אידאולוגיים, פוליטיים, מוסריים או אחרים אישים: אלכסנדר סרוב – זמר פופ סובייטי רוסי ואוקראיני אלכסנדר סרוב – מלחין יהודי רוסי, אביו של ולנטין סרוב אנטולי סרוב – טייס סובייטי, גיבור ברית המועצות (1938) סרוב – עיר במחוז סברדלובסק, במחוז הפדרלי של אורל, רוסיה - על שם אנטולי סרוב ולנטין סרוב – צייר אימפרסיוניסטי רוסי סרוב – אסטרואיד הנמצא בחגורת האסטרואידים במערכת השמש, נקרא על שם ולנטין סרוב
קובוס

קובוס (שם מדעי: Kobus) הוא סוג של אנטילופה מתת-משפחת צבאי סוף שבמשפחת הפריים (Bovidae) החיה בביצות ושטחים מימיים למחצה וגם בערבות עשב באפריקה. הם נוהגים לשהות בצמחים ולברוח לכיוון המים כאשר טורף מתקרב ויש להם פרסות רחבות המאפשרות להם לרוץ מהר במים. לקובוסים יש קרניים ישרות אך מעוקלות בקצה. לנקבות אין קרניים. מדיה וקבצים בנושא קובוס בוויקישיתוף קובוס, באתר ITIS (באנגלית) קובוס, באתר NCBI (באנגלית) קובוס, באתר Animal Diversity Web (באנגלית) קובוס, באתר האנציקלופדיה של החיים (באנגלית) קובוס, באתר GBIF (באנגלית) קובוס, באתר אנציקלופדיה בריטניקה (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
Circle of Life

Circle of Life (בעברית: גלגל החיים) הוא שיר מתוך הסרט "מלך האריות" שהולחן על ידי אלטון ג'ון ונכתב על ידי טים רייס. השיר בוצע על ידי כרמן טווילי ו-Lebo M בגרסת הפתיח של הסרט. אלטון ג'ון שר את השיר בגרסת פופ יחד עם להקת London Community Gospel Choir, אשר שולב בפסקול של הסרט והפך לווידאו קליפ. השיר היה מועמד לפרס אוסקר לשיר המקורי הטוב ביותר יחד עם שני שירים נוספים מהסרט, "האקונה מטטה" ו"אהבה יש באוויר" שזכה בפרס. בעברית שרה אותו רותי הולצמן. השיר הגיע למקום ה-11 בבריטניה ולמקום ה-18 בארצות הברית, והוצג במתקני שעשועים, פארקים ומצעדים המבוססים על מלך האריות. בפתיח של גרסת הסרט השיר בוצע על ידי קריין, בפתיח כל החיות נאספו בצוק התקווה כדי לראות את בנו הקטן של מופאסה וסאראבי, סימבה, כאשר ראפיקי מרים את סימבה למעלה, כל החיות השתחוו בפניו. השיר נשמע גם בסוף הסרט כאשר אדמות התקווה חזרו להיות עם צמחייה ומעיינות וכל החיות השתחוו לסימבה ונלה ולשניהם נולדה גורת אריות קטנה. בגרסת המחזמר, הפתיח היה שונה מפתיח הסרט. השיר בוצע על ידי ראפיקי ולא על ידי הקריין. כאשר השמש זורחת מעל אדמות התקווה, ראפיקי מתחיל את ההפקה בשיר ומזמין את כל החיות כדי לראות את לידתו של סימבה. בשתי הגרסאות כאשר השיר נגמר, צוק התקווה מוצג ושם רואים את המלך מופאסה ואת המלכה סאראבי אשר מחזיקה בידה בובה קטנה המייצגת סימבה הקטן שנולד. כאשר המקהלה שרה ברקע, ראפיקי מצרף אותם מעל לצוק התקווה על מנת להשתחוות לנסיך ולמלך העתידי החדש לפני שהוא עולה למעלה לאוויר, שרים יחד בשמחה לפני הנסיך החדש. השיר נשמע שוב בסוף המערכה השנייה, חבריו של סימבה ומשפחתו מיידעים את סימבה שהוא המלך החוקי לאחר שסימבה ותושבי צוק התקווה הביסו את סקאר והצבועים. לאחר שראפיקי המליך את סימבה בתור המלך החוקי של אדמות התקווה, נתן סימבה שאגה אדירה וכל החיות לצוק התקווה והשתחוו לסימבה. האריות חגגו את המשך מעגל החיים כאשר סימבה ונלה קיבלו גור חדש שנולד להם. בשנת 2001 השיר בוצע על ידי מייקל קרופורד בחלק ממחרוזת שהופיעה באלבום "The Disney Album". בשנת 2002 השיר בוצע על ידי רונאן קיטינג עבור האלבום "Disneymania". בשנת 2003 השיר בוצע על ידי מעגל הכוכבים של ערוץ דיסני עבור האלבום "Disneymania 2". בשנת 2017 ביצעה את השיר להקת 98 Degrees כדי לקדם את גרסת הבלו-ריי של הסרט. מידע על היצירה "Circle of Life" באתר מיוזיק בריינז מידע על הקומפוזיציה "Circle of Life" באתר AllMusic גרסאות נוספות ל"Circle of Life" באתר SecondHandSongs סרטון השיר "Circle of Life" באתר יוטיוב
אפרים מושקטו

אפרים (אפי) מושקטו הוא תא"ל במילואים בצה"ל, שירת כמפקד חטיבת הבקעה ומתקן אדם. עם גיוסו לצה"ל שובץ מושקטו בחטיבת גולני. בגולני עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש במספר תפקידי פיקוד ובהם מפקד גדוד 13 ומפקד בא"ח גולני. בשנים 1999–1997 שימש כמפקד חטיבת הבקעה. לאחר מכן השתלם במכללה לביטחון לאומי ועם סיום לימודיו מונה למפקד מתקן אדם. בשנת 2002 נפטר החייל אהוד שניאור מיחידת דובדבן כתוצאה מכך שטורטר באופן שחרג מן המותר בצה"ל הן בעצימות והן במשך העונש. כתוצאה מכך עוכב קידומו של מושקטו ולבסוף בוטל מינויו למפקד חטיבת ביסלמ"ח. בתפקידו הבא שימש כמפקד מחוז הצפון בפיקוד העורף. בשירות המילואים בפיקוד העורף הועלה בשנת 2012 לדרגת תא"ל. לאחר שירותו הצבאי שימש כמנהל תחום ביטחון פנים במוטורולה ישראל ולאחר מכן כמנהל אגף מוצרים ושירותים במוטורולה סולושנס ישראל. מתגורר בקיבוץ קליה. עמוס הראל, יעלון: בדובדבן שררה "תת-תרבות עבריינית"; מג"ד ומ"פ הודחו, באתר הארץ, 11 בספטמבר 2002. יוסי הטוני, ‏אפרים מושקטו, מוטורולה: "עיר בטוחה ללא אלימות תתאפשר רק באמצעות מערכות IT ושו"ב", באתר "אנשים ומחשבים", 17 בדצמבר 2009. עתי"ם, תא"ל זיו: "עלינו להיות ערוכים למלחמה כוללת", באתר ynet, 30 במאי 2001. פליקס פריש, האלוף רון-טל: ההדחות בפרשת שניאור - תקדימיות, באתר ynet, 11 בספטמבר 2002. היום: כנס החירום הבינלאומי ה-2, אתר "ישראל דיפנס", ‏ 21.04.2013. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
רייטר

רייטר הוא שם משפחה. האם התכוונתם ל... אלי רייטר – איש צבא ישראלי הנס רייטר – רופא בצבא הנאצי שהיה מעורב באופן ישיר בביצוע פשעי מלחמה תסמונת רייטר – דלקת מפרקים ראקטיבית קטלין רייטר – זמרת וזוכת העונה הראשונה של The Voice ישראל שונית רייטר – פרופסור אמריטה בפקולטה לחינוך שבאוניברסיטת חיפה תומאס רייטר – אסטרונאוט לשעבר מטעם סוכנות החלל האירופית, ואחראי על תחום טיסות החלל המאוישות בסוכנות ראו גם: ריטר
גורפינקל

גורפינקל הוא שיבוש של השם "גרפונקל", שם משפחה יהודי, (ביידיש: גאָרפֿינקל) שמקורו במילה הגרמנית Karfunkel. פירוש המילה הוא הצורה הארכאית של אבן יקרה אדומה. האם התכוונתם ל... דוד גורפינקל – צלם קולנוע ישראלי חיליק גורפינקל – עיתונאי אוכל ישראלי יונתן גורפינקל – במאי ישראלי, יליד תל אביב. במאי הסרט "שש פעמים" ישראל גורי (גורפינקל) - פוליטיקאי ישראלי וחבר הכנסת, ממייסדי מפא"י מיכאל גורפינקל – קלרינטן ישראלי צבי גורפינקל – שופט בכיר בבית המשפט המחוזי בתל אביב מישל גורפינקל – עיתונאי יהודי צרפתי. אלי גורפינקל חוקר והיסטוריון ראו גם: גרפינקל
.br

‎.br היא סיומת האינטרנט (ccTLDs - Country Code Top Level Domains) הלאומית של שמות המתחם (domain name) של אתרי אינטרנט הרשומים בברזיל, ונרשמה בשנת 1989. עד שנת 2005 הסיומות היו מנוהלות על ידי ועדת היגוי האינטרנט הברזילאי. בשנת 2005 עבר הניהול לידי מרכז הרשת הברזילאית (Núcleo de Informação e Coordenação do Ponto br). כדי להירשם תחת סיומת זו נדרש קשר מקומי. בסיומת זו ניתן לרשום אתרים תחת שמות דומיין באותיות באנגלית ואף בפורטוגזית. הרשמות אתרי אינטרנט בסיומות אינטרנט משניות הן זמינות ומחולקות לקטגוריות שונות. כגון: site.art.br משמש לאתר המשתייך לקטגוריית אמנות. ‎.edu.br משמש לאתר המשתייך לקטגוריית חינוך. נכון לאפריל 2010, 90% מכלל האתרים הרשומים בברזיל נמצאים רשומים תחת הדומיין com.br. מדיה וקבצים בנושא .br בוויקישיתוף אתר האינטרנט הרשמי של .br (בפורטוגזית ברזילאית) מידע על הסיומת ‎.br באתר IANA דף הבית של הסיומת ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
ירמי אולמרט

ירמיהו (ירמי) אולמרט (נולד ב-20 בדצמבר 1943) הוא איש צבא, פוליטיקאי ועסקן ספורט ישראלי, שירת כקצין בצה"ל והשתחרר בדרגת תת-אלוף, כיהן כראש מועצת גבעת שמואל וכיו"ר איגוד הכדורסל בישראל. אולמרט הוא בנם של בלה ומרדכי אולמרט, משפחה רוויזיוניסטית שהייתה ממייסדי משק חקלאי בית"רי בנחלת ז'בוטינסקי. לאולמרט שלושה אחים: אהוד אולמרט שכיהן כראש ממשלת ישראל; ד"ר יוסי אולמרט, מזרחן, ועמרם אולמרט. גדל בנחלת ז'בוטינסקי, למד בבנימינה והיה חבר ומדריך בתנועת הנוער בית"ר. התגייס לצה"ל במסגרת גרעין נח"ל, לאחר קורס מ"כים נותר להדריך בקורס. ב-1962 יצא לקורס קציני חי"ר ולאחר מכן פיקד על מחלקה בקורס מ"כים במחנה שבטה. לאחר שחרורו מהשירות הסדיר סיים תואר ראשון ושני במדעי החקלאות באוניברסיטה העברית בירושלים. בעקבות מלחמת יום הכיפורים קטע את לימודי הדוקטורט וחזר לשירות הקבע. ב-1976 פיקד כמג"ד על טירונות נח"ל במחנה 80 ואחר כך פיקד על קורס מ"כים נח"ל. במסגרת זו פיקד ב-1978 על פינוי אלון מורה. עשה הסבה לשריון ובמהלך מלחמת לבנון פיקד על חטיבה 264, חטיבת שריון במילואים, במהלך המלחמה נפצע בדצמבר 1982 מירי בשתי רגליו. לאחר מכן כיהן כראש מינהל הסגל בתקופת האינתיפאדה הראשונה וכמזכיר הצבאי של שר הביטחון משה ארנס בתקופת מלחמת המפרץ. השתחרר משירות הקבע ב-1993. לאחר שחרורו התמודד מטעם הליכוד בבחירות למועצה המקומית גבעת שמואל, הוא ניצח בבחירות וכיהן כראש המועצה מ-1993 ועד התפטרותו ב-1996 על רקע מערכת לחצים שהופעלה נגדו מצד גורמים פוליטיים ועבריינים, כולל שורה של פעולות אלימות במקומו נבחר זמיר בן ארי. הוא כיהן כמנכ"ל "צוות - ארגון גמלאי צה"ל" במשך חמש שנים, וחבר בהנהלת מכבי מ-1999, במסגרת זו כיהן כיו"ר אגף הביטחון והשירותים הרפואיים במכביה ה-16 וחבר ועדת הארגון למכביה ה-17. ב-2004 נבחר ליו"ר איגוד הכדורסל בישראל ומילא תפקיד זה עד 2008, שימש נשיא מכבי גבעת שמואל ומועדון כדורסל גני תקווה, דירקטור במנהלת ליגת העל בכדורסל וחבר הנהלת פיב"א אירופה. ב-2008 הוגש נגדו כתב אישום בגין תקיפת כתב ערוץ הספורט עומר בנוביץ'. ב-2008 הוענק לו תואר יקיר העיר גבעת שמואל. אולמרט נשוי בשנית לריקי, בתו של מבקר המדינה לשעבר יצחק טוניק, ולו שבעה ילדים. מדיה וקבצים בנושא ירמי אולמרט בוויקישיתוף ברוך שי, אריה ליבנת, פצוע צה"ל, מזכיר שר הביטחון, אוהד גבעת ברנר, באתר הארץ, 3 בפברואר 2004 ירמי אולמרט בדרך לראשות איגוד הכדורסל, באתר הארץ, 5 בנובמבר 2003 רן רימון, ‏הכתב שהותקף ע"י ירמי אולמרט: "הוא קילל את אמא שלי", באתר גלובס, 3 בדצמבר 2009 יובל גורן, ירמי אולמרט השעה עצמו מדירקטוריון המנהלת, באתר nrg‏, 14 באפריל 2010 שמואל דקלו, ‏בג"ץ: אין למנוע מירמי אולמרט להתפטר מראשות מועצת גבעת שמואל, באתר גלובס, 28 בדצמבר 1997 ירמי אולמרט נבחר ליו"ר איגוד הכדורסל, 4 בפברואר 2003 אהוד כהנים, כתב אישום נגד ירמי אולמרט בגין תקיפה, באתר ynet, 14 באפריל 2010
.fr

‎.fr היא סיומת האינטרנט (ccTLDs - Country Code Top Level Domains) הלאומית של שמות המתחם (domain name) של אתרי אינטרנט הרשומים בצרפת, נרשמה בשנת 1986. הסיומת מנוהלת על ידי ארגון AFNIC הצרפתי. ב-6 בדצמבר 2011, הכללים עבור הרשמת דומיין בצרפת השתנו, וכדי לרשום דומיין חדש תחת סיומת זו, הנרשם כבר לא נדרש להיות ממוקם בצרפת. כל אדם, חברה או ארגון אירופאי יכולים לרשום דומיין תחת הסיומת fr. סיומות אינטרנט משניות נוספות תחת ניהול צרפתי: ‎.bl - סן ברתלמי ‎.gf - גיאנה הצרפתית ‎.gp - גוואדלופ ‎.mf - סן מרטן ‎.mq - מרטיניק ‎.nc - קלדוניה החדשה מדיה וקבצים בנושא .fr בוויקישיתוף אתר האינטרנט הרשמי של .fr (בצרפתית ובאנגלית) מידע על הסיומת ‎.fr באתר IANA דף הבית של הסיומת ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
שמואל קלעי

רבי שמואל קלעי (ה'ר"ס, 1500 בערך, טריקלה, יוון - ה'שמ"ה, 1585 בערך), רב ופוסק הלכה, מחכמי ורבני יהדות יוון במאה ה-16. רבה של העיר היוונית ארטה. שמואל קלעי נולד בטריקלה שבחבל תסליה בצפון מערב יוון, לרב משה קלעי. בצעירותו למד תורה בוונציה; מפי הרב דוד הכהן, "הרד"ך" מקורפו; ומפי הרבנים: רבי בנימין ב"ר שמריה, ורבי חייא מאיר. נשא לאשה את בתו של הרב בנימין ב"ר מתתיה, מחבר ספר השו"ת הנודע "בנימין זאב". רבי שמואל קלעי נהג לענות לשואליו בכל רחבי אירופה ובפרט בקהילות היהודיות ביוון, וחלק מתשובותיו כונסו לאחר פטירתו בספר השו"ת "משפטי שמואל" (ונציה שנ"ט). תשובות אחדות שלו משוקעות בספרו של חמיו, "בנימין זאב". הוא התמנה לשמש ברבנות העיר ארטה, וכיהן בה כאב בית דין וכראש ישיבה. עמו כיהן בבית הדין המקומי גם הרב שלמה ברוך. הוא היה מיודד עם גדולי רבני דורו, כמו: רבי יוסף טאיטאצאק, שהיה מבוגר ממנו; ותלמידו, רבי שמואל די מדינה. מאיר בניהו, מבוא לשו"ת משפטי שמואל, בתוך: שו"ת משפטי שמואל לר' שמואל קלעי, ירושלים: יד הרב נסים, תשמ"ט, עמ' ז-כב. "שמואל קלעי", במהדורת 1901–1906 של האנציקלופדיה היהודית (באנגלית) ספרו משפטי שמואל, מהדורת ונציה, שנ"ט, באתר היברובוקס
שלומית קדם

שלומית קדם (נולדה ב-1946 בתל אביב) היא מתרגמת ספרים מאנגלית לעברית ועורכת ישראלית. נולדה לנחמה גרובשטיין ויצחק הירשברג - מתרגם מהשפה הגרמנית, מבקר ספרות ותיאטרון, ולימים מייסדו ומנהלו של בית הספר לאמנויות רננים. אחיה הוא יהואש הירשברג, פרופסור אמריטוס למוזיקולוגיה מהאוניברסיטה העברית בירושלים. קדם החלה לתרגם ב-1974, בעיקר עבור הוצאות הספרים רמדור, לדורי ואור-עם. היא תרגמה מגוון תחומים, בהם סיפורת, מדע בדיוני, ספרי עיון, ביוגרפיות ועוד. היא מתמחה בתרגום של ספרים מעולם המוזיקה ותרגמה את ערכי המוזיקה עבור האנציקלופדיה "בריטניקה לנוער". חלק ממסה בנושא תרגום ועריכה שכתבה, בשם "האלכימיה של מילים", הופיע ב"עתון 77", גיליון 372–371, נובמבר-דצמבר 2013. היא עסקה גם בעריכה לשונית. קדם מנהלת את מערך הבדיקה של התשבצים בהוצאת ענבר. נוסף על עבודתה כמתרגמת, קדם התנדבה בשי"ל והייתה מזכירת סניף מרצ ברחובות. סיפורת עץ המשאלות / סנדרה פארטי - הוצאת רמדור ארבעה מספרי "שרלוק הולמס" / ארתור קונאן דויל - הוצאת לדורי הפעמון / אייריס מרדוק - הוצאת לדורי מלון האגם / אניטה ברוקנר - הוצאת לדורי קולות אחרים, חדרים אחרים; מוזיקה לזיקיות / טרומן קאפוטה - הוצאת לדורי מסעדת הגעגועים; תעתועי מורגן; תייר בעל כורחו; שיעורי נשימה / אן טיילר - הוצאת לדורי חדשות האגם / ברברה דלינסקי - הוצאת אור-עם שחור וכחול / אנה קווינדלן - הוצאת אור-עם אחרי האש; מורשת השתיקה / בלווה פליין - הוצאת אור-עם אדמה אדומה, אדמה לבנה / ויל ויבר - הוצאת לדורי בצל האילנות האהובים / ברנס - הוצאת לדורי עמק החטאים / אליזבת ג'ורג' - הוצאת כתר מדע בדיוני ופנטזיה פטיש השטן / לארי ניבן וג'רי פורנל - הוצאת לדורי כוכב המלקות / פרנק הרברט - הוצאת רמדור הסיפור שאינו נגמר / מיכאל אנדה - הוצאת לדורי (תורגם במשותף עם חוה פלץ): הספר תורגם מגרמנית על ידי חוה פלץ ומאנגלית על ידי שלומית קדם. התרגומים שולבו ונערכו על ידי קדם. בהוצאה הראשונה של הספר (בכריכה קשה) ניתן קרדיט התרגום לחוה פלץ, וקרדיט העריכה לשלומית קדם. בהוצאה המחודשת של הספר (בכריכה רכה), ניתן קרדיט התרגום במשותף. עיון אנציקלופדיה של גדולי המוזיקה ויצירותיהם / מילטון קרוס ודויד אבן - הוצאת לדורי, 1993 (תורגם במשותף עם א. שן-ארי). המהדורה הראשונה של הספר בעברית תורגמה על ידי א. שן-ארי. אנציקלופדיה למוזיקה של המאה העשרים / נורמן לברכט - הוצאת לדורי אקוואריון בביתך / ו. סימיסטר התפתחות הילד ואישיותו / מאסן, קונגר וקאגאן - הוצאת לדורי מבוא לפסיכולוגיה / הילגארד ואחרים - הוצאת לדורי דרך חדשה / סקוט פק - הוצאת לדורי אפקט מוצרט / קמבל - הוצאת אור-עם אנציקלופדיה שימושית לבריאות ורפואה / דייטון ופאסקו - הוצאת לדורי האר את חייך / דיאנה קופר - הוצאת אור-עם צופן הלב / פול פירסול - הוצאת אור-עם קרישנמורטי - אהבה וחירות - להתקרב לתעלומה / פיטר מישל - הוצאת אור-עם רבגוניותה של המוזיקה / ליאונרד ברנשטיין; עברית: יצחק ושלומית הירשברג. תל אביב: רשפים, תשל"ג. ביוגרפיות מארק שאגאל / סידני אלכסנדר - הוצאת לדורי ברחתי מאושוויץ / רודולף ורבה - יחד עם יהושע בן-עמי/וייס אוניברסיטת חיפה וזמורה ביתן מדיה וקבצים בנושא שלומית קדם בוויקישיתוף רחובות: תעודת הצטיינות למתנדבת שלומית קדם, באתר "רחובות Now", ‏ 22 במאי 2010 שלומית קדם, דף שער בספרייה הלאומית על עשרים שנות פעילותה ההתנדבותית בשי"ל צוינה לשבח בכנס ארצי של שי"ל, שהתקיים במאי 2010
קלעי

האם התכוונתם ל... קלעי – קלע, שחקן כדורסל בעמדה מספר 2 פתרון קלעי סמורודינסקי – פתרון למשחקי מיקוח בתורת המשחקים, פורסם על ידי אהוד קלעי ומאיר סמורודינסקי תיכון קלעי – בית הספר התיכון הממלכתי הראשון בגבעתיים; קרוי ע"ש דוד קלעי אישים: גיל קלעי – מתמטיקאי ישראלי דוד קלעי – איש תנועת העבודה וממייסדי שכונת בורוכוב בגבעתיים חנוך קלעי – חבר מפקדת אצ"ל ולח"י, ומומחה ללשון העברית שמואל קלעי – רב יווני-איטלקי בן המאה ה-16, מחבר "משפטי שמואל" שרגא פייבל קלעי – מחנך ישראלי, מחבר ספרי לימוד ומתרגם ספרי מדע פופולרי קליי כלאי